cyanic-selkie/wikianc huggingface dataset:
பிரிநிலைக் கண்ணிமுடிச்சு
பிரிநிலைக் கண்ணிமுடிச்சு (Clove hitch) என்பது ஒருவகைக் கண்ணிமுடிச்சு ஆகும். பௌலைன், பாய்மரக் கயிற்றுத் தொடுப்பு என்பவற்றுடன் இதுவும் ஒரு மிகவும் இன்றியமையாத முடிச்சுக்களில் ஒன்றாகக் கருதப்படுகின்றது. இது ஒன்றன்பின் ஒன்றாகக் கட்டப்படும் இரண்டு ஒத்த அரைக் கண்ணிமுடிச்சுக்களை உள்ளடக்கியது. குறுக்கு முடிச்சாகப் பயன்படும்போது இது சிறப்பாகச் செயல்பட வல்லது. இதனைப் பிணைப்பு முடிஆச்சாகவும் பயன்படுத்தலாம் ஆயினும், இவ்வகைத் தேவைக்கு இம்முடிச்சு அவ்வளவு பாதுகாப்பானது அல்ல. கயிறொன்றின் நிலைத்தபகுதியில் போடப்படும் பிரிநிலைக் கண்ணிமுடிச்சு, அரைக் கண்ணிமுடிச்சு கட்டப்பட்ட பொருளை நோக்கிச் செல்கிறதா அல்லது எதிர்ப்புறமாகச் செல்கிறதா என்பதைப் பொறுத்து இரண்டு வகைப்படும். இவை, இரண்டு அரைக் கண்ணிமுடிச்சு (Two half-hitches), பாய்க்கயிற்றுக் கண்ணிமுடிச்சு (Buntline hitch) என்பனவாகும்.
வழமையான முறையில் ஒரு முனையில் மட்டும் சுமையேற்றும்போது பிரிநிலைக் கண்ணிமுடிச்சு வழுகிவிடக்கூடியது. குறுக்கு முடிச்சில் பயன்படுவதுபோல இரு முனைகளிலும் சுமையேற்றும்போதே இது திறம்படச் செயல்படும். மெல்லிய அல்லது வழுக்கும் தன்மை கொண்ட கயிறுகளைப் பயன்படுத்தும்போது இம் முடிச்சு அதிகம் நம்பத்தகுந்ததாக இராது. சிறப்பாக, அசைந்தாடும் அல்லது சுற்றுகின்ற பொருட்களைக் கட்டும்போது இலகுவாக அவிழ்ந்துவிடும். இதனாலேயே, செயல்முனையின் நீளத்தைச் சீராக்க வேண்டிய தேவைகள் உள்ள வேளையில் இதனைப் பயன்படுத்துகின்றனர். சில வேளைகளில் இம் முடிச்சு அவிழ்ப்பதற்குக் கடினமாக இருக்கும் வகையில் இறுகி விடுவதும் உண்டு.
கழியொன்றைச் சுற்றிப் பிரிநிலைக் கண்ணிமுடிச்சு இடுவதற்கு முதலில் செயல்முனை மேலாக இருக்கும்படி வைத்து அக் கழியைச் சுற்றித் தடம் ஒன்றைப் போடவேண்டும். செயல்முனையை இன்னும் ஒருமுறை கழியைச் சுற்றி எடுத்துக் கயிறு குறுக்காக வெட்டும் இடத்துக்குக் கொண்டுவர வேண்டும். பின்னர் செயல்முனையைக் கயிற்றுச் சந்திப்புக்குக் கீழாக எடுத்து இறுக்கிக்கொள்ள வேண்டும்.
இம் முடிச்சைக் கயிற்றின் இடைப்பகுதியிலும் போட்டுக்கொள்ள முடியும். இவ்வாறு போடும்போது கயிற்றின் இரண்டு முனைகளுமே இல்லாமல் போட்டுக்கொள்ளலாம். ஆனால் இதற்குக் கட்டப்படும் ஒருமுனையாவது கயிற்றுத் தடத்தின் ஊடாக அதனைச் செலுத்தும் வகையில் இருக்கவேண்டும். இதற்கு கயிற்றின் இடைப்பகுதியில் ஒன்றுக்கொன்று எதிரெதிராக இருக்கும்படி இரண்டு தடங்களைப் போட்டுக்கொள்ள வேண்டும். பின்னர் தடங்களை ஒன்றன்மீது ஒன்று வைத்து அதனூடாகக் கழியின் ஒரு முனையைச் செலுத்தி வேண்டிய இடத்துக்குக் கொண்டுவந்து இறுக்கிக் கொள்ளலாம். படத்தில் காட்டியபடி ஒரு வளையத்தில் இம்முடிச்சைப் போடுவதற்கும் இறுதியாக விளக்கிய முறை பயன்படும்.
வெளியிணைப்புக்கள்
பகுப்பு:முடிச்சுகள்
பிரியதர்சன்
பிரியதர்சன் (Priyadarshan), (இயற்பெயர்: பிரியதர்சன் சோமன் நாயர்) தென்னிந்திய திரைப்பட இயக்குனரும், திரைக்கதை எழுத்தாளரும், தயாரிப்பாளரும் ஆவார். இவர் மலையாளம், தமிழ், இந்தி உள்ளிட்ட மொழிகளில் பல சிறந்த படங்களை இயக்கியுள்ளார். பாலிவுட்(இந்தி) திரைப்படங்களில் பத்து ஆண்டுகள் (2001-10) கோலோச்சிய பிரியதர்சன், ராங்ரஜ் (2013) தனது இறுதி இந்திப் படமென்றும், மலையாளப் படங்களில் முழுக்கவனம் செலுத்தப்போவதாகவும் அறிவித்தார்.
வாழ்க்கைக் குறிப்பு
இளமைக்காலம் முதலே முக்கிய மலையாள நடிகர்களான மோகன்லால், எம். ஜி. சிறீகுமார், சுரேஷ்குமார், சணல்குமார், ஜகதீஸ், மணியன் பிள்ள ராஜு, மற்றும் அசோக் குமார் ஆகியோருடன் நட்பு கொண்டிருந்தார். அவர்களுடன் சென்னை நோக்கி 1980களில் திரைப்பட வாய்ப்புகளுக்காகப் பயணப்பட்டார். நண்பர்களின் உதவியால் 1984ல் பூச்சாக்கொரு மூக்குத்தி(தமிழில்:பூனைக்கொரு மூக்குத்தி) என்ற திரைப்படத்தை இயக்கினார். இப்படம் 100 நாட்களைத்தாண்டி கேரளத் திரையுலகில் முத்திரை பதித்தது.
நடிகை லிஸ்ஸியை மணந்தார்.
மேற்கோள்கள்
பகுப்பு:1957 பிறப்புகள் பகுப்பு:வாழும் நபர்கள் பகுப்பு:இந்தியத் திரைப்பட இயக்குநர்கள் பகுப்பு:கேரள மாநில திரைப்பட விருது வென்றவர்கள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:பத்மசிறீ விருது பெற்ற கலைத் துறையினர்
சபர்கந்தா மாவட்டம்
right|thumb|250px|சபர்கந்தா மாவட்டம், குஜராத் மாநிலத்தின் புதிய வரைபடம்
சபர்கந்தா மாவட்டம் (Sabarkantha district), இந்தியாவின் குஜராத் மாநிலத்தின் வடகிழக்கில் அமைந்துள்ளது. இதன் நிர்வாகத் தலைமையகம் இம்மத்நகர். இம்மாவட்டம் மூன்றாம் நிலநடுக்க மண்டலத்தில் அமைந்துள்ளது. இம்மாவட்டத்திலிருந்த ஆறு வருவாய் வட்டங்களைக் கொண்டு, 2013ஆம் ஆண்டின் ஆகஸ்டு பதினைந்தாம் நாளில் ஆரவல்லி மாவட்டம் புதிதாக துவக்கப்பட்டது.
வருவாய் வட்டங்கள்
இம்மாவட்டம் 7 வருவாய் வட்டங்களைக் கொண்டுள்ளது.
மாவட்ட எல்லைகள்
சபர்கந்தா மாவட்டம், வடகிழக்கில் ராஜஸ்தான் மாநிலமும், மேற்கில் பனஸ்கந்தா மாவட்டமும், தெற்கில் காந்திநகர் மாவட்டமும், தென்கிழக்கில் ஆரவல்லி மாவட்டமும் எல்லைகளாக கொண்டுள்ளது.
பொருளாதாரம்
நிலக்கடலை, பருத்தி, மட்பாண்டம், எண்ணெய் வித்துக்கள், புகையிலை உற்பத்தியில் முன்னிலை வகிக்கிறது. மேலும் வேதியல், பால் பொருட்கள் உற்பத்தி தொழிற்சாலைகள் கொண்டது.
பரப்பளவும் மக்கட்தொகையும்
சபர்கந்தா மாவட்டத்தின் பரப்பளவு 7390 km2. 2011ஆம் ஆண்டின் மக்கட்தொகை கணக்கெடுப்பின்படி மாவட்ட மக்கட்தொகை 2,427,346 ஆகும். 1000 ஆண்களுக்கு 947 பெண்கள் என்ற விகிதத்தில் உள்ளது. கல்வி அறிவு 67.31%.
சிறப்பு
இம்மாவட்டத்தின் பன்சாரி என்ற கிராமம் குஜராத் மாநிலத்தின் மிகச்சிறந்த கிராமமாக தெரிவு செய்யப்பட்டுள்ளது.
வெளி இணைப்புகள்
பகுப்பு:குஜராத் மாநிலத்திலுள்ள மாவட்டங்கள் பகுப்பு:சாபர்காண்டா மாவட்டம்
கிளிநொச்சி மகா வித்தியாலயம்
கிளிநொச்சி மகா வித்தியாலயம் இலங்கையின் வட மாகாணத்தில் கிளிநொச்சி மாவட்டத்தில் அமைந்துள்ள பாடசாலை ஆகும். 1929 ஆம் ஆண்டு மார்ச் 21 ஆம் நாள் இது ஆரம்பித்து வைக்கப்பட்டுள்ளது.
மேற்கோள்கள்
பகுப்பு:கிளிநொச்சி மாவட்டத் தமிழ்ப் பாடசாலைகள்
அரநாயக்கா பிரதேச செயலாளர் பிரிவு
அரநாயக்கா பிரதேச செயலாளர் பிரிவு (Aranayaka Divisional Secretariat, අරණායක ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் சப்ரகமுவா மாகாணத்தில் உள்ள கேகாலை மாவட்டத்தில் உள்ளது. இதன் பரப்பு 112.7 சதுர கிலோ மீட்டராக உள்ளது. இதில் துணை நிர்வாக அலகுகளாக 61 கிராம அலுவலர் பிரிவுகளைக் கொண்டுள்ளதுடன், 181 கிராமங்களையும் கொண்டுள்ளது. 2011 இல் இப்பிரிவு மக்கள் தொகை 66,720 ஆகக் காணப்பட்டது.
வெளியிணைப்புக்கள்
பகுப்பு:கேகாலை மாவட்டப் பிரதேச செயலாளர் பிரிவுகள்
கிளியநல்லூர் ஊராட்சி
கிளியநல்லூர் ஊராட்சி (Kiliyanallur Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள மண்ணச்சநல்லூர் வட்டாரத்தில் அமைந்துள்ளது. இந்த ஊராட்சி, மண்ணச்சநல்லூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3467 ஆகும். இவர்களில் பெண்கள் 1739 பேரும் ஆண்கள் 1728 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மெய்யெழுத்து
பிறப்பொலியியலில் (articulatory phonetics), மெய்யொலி (Consonant) என்பது, பேச்சு மொழியின் ஒரு ஒலிவகை ஆகும். நெஞ்சிலிருந்து வரும் காற்று வாய்ப்பகுதியில் தற்காலிகமாகத் தடைப்பட்டு வெளியேறும்போது மெய்யொலிகள் உருவாகின்றன. மெய்யொலிகள்,
எனப் பல வகைகளாகப் பிரிக்கப்பட்டுள்ளன.
தமிழ் அரிச்சுவடியில் க் தொடங்கி ன் வரையுள்ள 18 எழுத்துகளும் மெய்யெழுத்துகள் (consonant) எனப்படுகின்றன. இவை வல்லினம், மெல்லினம், இடையினம் என மூன்று பிரிவுகளாகப் பிரிக்கப்பட்டுள்ளன. வல்லொலிகளைக் கொண்ட மெய்யெழுத்துகள், வல்லினத்தையும் மெல்லொலிகளைக் கொண்டவை மெல்லினத்தையும் இவ்விரண்டுவகை ஒலிகளுக்கும் இடைப்பட்ட ஏனையவை இடையினத்தையும் சார்ந்தவை.
தற்காலத்தில், க்ஷ், ஜ், ஸ், ஷ், ஹ் ஆகிய கிரந்த மெய்யெழுத்துகளும் தமிழ் உரைநடையில் பயன்படுத்தப்படுவதுண்டு. சொற்களில் அவற்றின் பயன்பாட்டுக்கான எடுத்துக்காட்டுகள் பின்வருமாறு:-
{| class="wikitable" border="1" style="text-align:center" ! எழுத்து!! பெயர் !! பன்னாட்டு ஒலிப்பியல் அரிச்சுவடி ஒலிப்பு !! சொல்
மொழி முதலில்
தமிழ் இலக்கணப்படி, தனிமெய்யெழுத்துகள் மொழிமுதலில் வரமாட்டா. ஆயினும், தற்காலத்தில் பிறமொழிச் சொற்களை எழுதும்போது தனிமெய்யெழுத்துகள் மொழிமுதலில் வருமாறும் (எ-டு: க்ரியா, த்ரிஷா) இவ்விலக்கணத்தை மீறி எழுதுவதுண்டு.
க், த், ந், ப், ம் ஆகிய ஐந்து மெய்யெழுத்துகளும் பன்னிரண்டு உயிரெழுத்துகளுடனும் சேர்ந்து மொழிக்கு முதலாகும். சகர மெய்யானது அ, ஐ, ஔ ஆகிய மூன்று உயிரெழுத்துகளைத் தவிர்த்து, ஏனைய ஒன்பது உயிரெழுத்துகளுடனும் சேர்ந்து மொழிக்கு முதலாகும் எனத் தொல்காப்பியத்தில் கூறப்பட்டுள்ளது. ஆயினும், சகர மெய்யும் பன்னிரண்டு உயிரெழுத்துகளுடனும் சேர்ந்து மொழிக்கு முதலாகும் என நன்னூலில் கூறப்பட்டுள்ளது. வகர மெய்யானது உ, ஊ, ஒ, ஓ ஆகிய நான்கு உயிரெழுத்துகளைத் தவிர்த்து, ஏனைய எட்டு உயிரெழுத்துகளுடனும் சேர்ந்து மொழிக்கு முதலாகும். ஞகர மெய்யானது ஆ, எ, ஒ ஆகிய மூன்று உயிரெழுத்துகளுடனும் சேர்ந்து மொழிக்கு முதலாகும் எனத் தொல்காப்பியத்தில் கூறப்பட்டிருந்தாலும், இவற்றோடு அகரத்தோடும் சேர்ந்து ஞகர மெய் மொழி முதலாகும் எனப் பவணந்தி நன்னூலில் கூறுகின்றார். யகர மெய்யானது ஆகாரத்தோடு மட்டும் சேர்ந்து மொழிக்கு முதலாகும் எனத் தொல்காப்பியர் கூறுகின்றார். எனினும், யகர மெய்யானது அ, ஆ, உ, ஊ, ஓ, ஔ ஆகிய ஆறு உயிரெழுத்துகளுடனும் சேர்ந்து மொழிக்கு முதலாகும் என்று பவணந்தி நன்னூலில் கூறுகின்றார். ஆயினும், அ, உ, ஊ, ஓ, ஔ ஆகிய உயிரெழுத்துகளுடன் சேர்ந்து யகர மெய் மொழி முதலாகுவதற்குக் காட்டப்படும் எடுத்துக்காட்டுகள் வடசொற்களாக இருப்பதைக் காரணங்காட்டி, பவணந்தியின் கூற்றை மறுப்பதுண்டு.
மேற்கோள்கள்
பகுப்பு:மொழியியல்
விவேக்
விவேக் (Vivek) என்பது ஓர் இந்திய ஆண் பெயர் ஆகும். இப்பெயரில் உள்ள கட்டுரைகள்:
நி உவா
41 ஆவது சதுரங்க ஒலிம்பியாடு போட்டியில் தங்கப் பதக்கம் வென்ற அணியில் நி உவாவும் ஒரு உறுப்பினர் ஆவார்.
சதுரங்க வாழ்க்கை
நி உவா தன்னுடைய ஆறாவது வயதில் சதுரங்கம் விளையாடக் கற்றுக் கொண்டார். 14 வயதுக்கு உட்பட்டோருக்கான செங் தி லீ கோப்பையை 1996 மற்றும் 1997 ஆம் ஆண்டுகளில் வென்றார். 1999 ஆம் ஆண்டில் உயர் வயதினருக்கான போட்டியிலும் இவ்வெற்றி தொடர்ந்தது.
2000 ஆம் ஆண்டில் இசுதான்புல்லில் நடைபெற்ற சதுரங்க ஒலிம்பியாட் போட்டியில் முதன்முதலாக பங்கேற்ற இவர் 5.5/9 புள்ளிகள் ஈட்டினார். பிப்ரவரி 2000 ஆம் ஆண்டில் புடாபெஸ்ட் நகரில் நடைபெற்ற கிராண்ட்மாஸ்டர் போட்டியில் 7/10 புள்ளிகள் ஈட்டி தன்னுடைய முதலாவது கிராண்ட் மாஸ்டர் தகுதிப்புள்ளிகளை ஈட்டினார். தன்னுடைய இரண்டாவது கிராண்ட் மாஸ்டர் தகுதிப்புள்ளிகளை ஏப்ரல் 2001 இல் சூசௌவில் நடைபெற்ற சீனக் குழு சாம்பியன் போட்டியில் 6.5/10 புள்ளிகள் எடுத்து சாதித்தார். தனது மூன்றாவது கிராண்ட் மாஸ்டர் தகுதிப்புள்ளிகளை குவிங்தாவோ வில் 2002 இல் நடைபெற்ற தான் சின் நாம் கோப்பைப் போட்டியில் 6.5/9 புள்ளிகள் எடுத்து சாதித்தார். 2001 இல் நடைபெற்ற சீனா – அமெரிக்கா மீவுயர் போட்டியில் இவர் திமித்ரி சிநீடர் மற்றும் இக்காரு நாக்கமுரா ஆகியோருடன் விளையாடி குறிப்பிடத்தக்க வெற்றிகளை குவித்தார்.
2003 ஆம் ஆண்டில் நி உவாவிற்கு கிராண்மாஸ்டர் பட்டம் வழங்கப்பட்டது. ஆகத்து மாதம் 2004 ஆம் ஆண்டில் மலேசியாவின் கோலாலம்பூரில் நடைபெற்ற போட்டியில் நி உவா முதலாவது தாடோ ஆர்தர் தான் போட்டியினை வென்றார். 2004 ஆம் ஆண்டு பிடே உலக சாம்பியன் போட்டியில் முதல்சுற்றில் இவர் இவ்கெனி விளாடிமிரோவை வீழ்த்தினார். ஆனால் சகநாட்டு யெ சியான்சுவானிடம் இரண்டாவது சுற்றில் இவர் வீழ்ந்தார்.
2005 நவம்பரில் இசுரேலின் பீர்செபாவில் நடைபெற்ற குழு சாம்பியன் போட்டியில் சீன அணி சாம்பியன் பட்டம் வெல்வதற்கு ஒரு புள்ளி தேவை என்ற நிலையில் ஆர்மீனியாவின் காரென் ஆசிரியன் மற்றும் உருசியாவின் அலெக்சாண்டர் மோர்சோவிச்சு ஆகியவர்களிடம் தன்னுடைய இரண்டு ஆட்டங்களையும் இழந்தார். இதனால் உருசியா அப்போட்டியில் சாம்பியன் ஆனது. பின்னர் அதே மாதத்தில் சதுரங்க உலகக் கோப்பைப் போட்டியில் பங்கேற்றார். அப்போட்டியின் முதல் சுற்றில் வாசிலோசு கொட்ரோனியாசு இவரைத் தோற்கடித்தார். 37 ஆவது சதுரங்க ஒலிம்ப்பியாடு போட்டியில் நி உவா 5.5/9 புள்ளிகள் எடுத்து சீன அணி வெள்ளிப் பதக்கம் பெறுவதற்கு காரணமாக அமைந்தார். இதுவே சதுரங்க ஒலிம்பியாடு போட்டியில் ஆண்கள் பிரிவில் சீனா பெற்ற முதலாவது பதக்கம் என்பது குறிப்பிடத்தக்கது ஆகும். செப்டம்பர் 2006 இல் உலகப் பல்கலைக்கழகங்களுக்கு இடையிலான போட்டியில் பியு சியாங்சியுடன் கூட்டாக முதல் இடத்தைப் பகிர்ந்து கொண்டார். ஆனால் போட்டியில் இரண்டாவது இடமே இவருக்குக் கிடைத்தது.
2006 and 2007. மற்றும் 2007 என அடுத்தடுத்த ஆண்டுகளில் சீனாவின் சீன சதுரங்க சாம்பியன் போட்டியை தொடர்ச்சியாக வென்றார். 2007 இல் மனிலாவில் நடைபெற்ற பிராசுபெரோ பிச்சை கோப்பையை 7/9 புள்ளிகள் எடுத்து வெற்றி பெற்றார்.
புற இணைப்புகள்
பகுப்பு:1983 பிறப்புகள் பகுப்பு:வாழும் மனிதர்கள் பகுப்பு:சதுரங்க கிராண்ட்மாஸ்டர்கள் பகுப்பு:சாங்காய் சதுரங்க வீரர்கள் பகுப்பு:சீன சதுரங்க வீரர்கள் பகுப்பு:ஆசிய மாதக் கட்டுரைகள் நவம்பர் 2015
இஸ்லாமிய தாரகை (சிற்றிதழ்)
சிறப்பு
இஸ்லாமிய தாரகை இலங்கையிலும், இந்தியாவிலும் பல வாசகர்களை கொண்டிருந்ததுடன், பல முக்கிய எழுத்தாளர்களின் பங்களிப்பு இவ்விதழுக்குக் கிடைத்துவந்தது.
உள்ளடக்கம்
சிறுகதைகள், கவிதைகள், புதினங்கள், கட்டுரைகள்,  நூலாய்வுகள், ஆய்வுக் கட்டுரைகள், இலக்கிய கட்டுரைகள் போன்ற பல அம்சங்களை இது தாங்கியிருந்தது. பகுப்பு:இலங்கை இசுலாமியத் தமிழ் இதழ்கள்
சுழிப்பு
பகுப்பு:இயற்பியல் பகுப்பு:காற்றியக்கவியல் பகுப்பு:பாய்ம இயக்கவியல்
ரொபர்ட் கிளிபோர்ட்
ரொபர்ட் கிளிபோர்ட் ( Robert Clifford ), பிறப்பு: மார்ச்சு 8 1752, இறப்பு: ஏப்ரல் 18 1811), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 71 முதல்தர துடுப்பாட்டப் போட்டிகளில் கலந்து கொண்டுள்ளார். 1777-1792 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ரொபர்ட் கிளிபோர்ட் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 25 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1752 பிறப்புகள் பகுப்பு:1811 இறப்புகள்
Robert Clifford (cricketer)
ஆப்கானித்தான் அமீரகம்
ஆப்கானித்தான் அமீரகம் (Emirate of Afghanistan, د افغانستان امارت ) நடு ஆசியாவிற்கும் தெற்கு ஆசியாவிற்கும் இடையிலிருந்த அமீரகம் ஆகும்; இது தற்போது இசுலாமிய ஆப்கானித்தானியக் குடியரசாக இருக்கின்றது. துராணிப் பேரரசிலிருந்து இது பிரிந்து தோஸ்த் மொகமது கானால் உருவாக்கப்பட்டது; அவர் காபூலில் பராக்சாய் அரசமரபை நிறுவினார். இந்த அமீரகத்தின் வரலாற்றில்,  நடு ஆசியாவில் முதன்மை வகிக்க உருசியப் பேரரசுக்கும் ஐக்கிய இராச்சியத்திற்கும் இடையே நடந்த ' நிழல் போட்டி' பெருமளவில் இடம் பிடித்திருந்தது. இக்காலத்தில் ஆப்கானித்தானத்தில் ஐரோப்பியர் தாக்கம் மிகுந்திருந்தது; தெற்கு ஆசியாவில் ஐரோப்பியரின் குடியேற்ற விரிவாக்கம் நிகழ்ந்தது. ஆப்கானித்தான் அமீரகம் சீக்கியப் பேரரசுடனான போரைத் தொடர்ந்தது; இதனால் பிரித்தானியர்-தலைமையிலான இந்தியப் படைகள் ஆப்கானித்தானைக் கைப்பற்றி 1842இல் ஆப்கானித்தானை முற்றிலும் அழித்தன. இரண்டாவது ஆங்கில-ஆப்கானியப் போரின்போது, பிரித்தானியர்கள் மீண்டும் ஆப்கானித்தானை முறியடித்தனர்; இச்சமயம் பிரித்தானியர் ஆப்கானித்தானின் வெளிநாட்டு விவகாரங்களை தங்களின் கட்டுப்பாட்டில் வைத்தனர். மூன்றாம் ஆங்கில-ஆப்கானித்தானியப் போரில் வென்ற அமனுல்லாகான் 1919இல் கண்ட உடன்படிக்கையின்படி முழுமையான அதிகாரத்தை மீட்டுக் கொண்டது.
மேற்கோள்கள்
பகுப்பு:ஆப்கானித்தானின் வரலாறு
க. மா. பீனாமோல்
கலையாத்தும்குழி மாத்யூஸ் பீனாமோல் (Kalayathumkuzhi Mathews Beenamol) (15 ஆகத்து 1975 ) பிரபலமாக '''கே. எம். பீனாமோல்''' என்றும் அழைக்கப்படுகின்ற இவர், இந்தியாவின் கேரளாவிலுள்ள இடுக்கி மாவட்டத்தில் கொம்பிடிஞ்சல் என்ற ஊரைச் சேர்ந்த சர்வதேச தடகள விளையாட்டு வீராங்கனையாவார்.
தொழில்முறை தடகள வாழ்க்கை
பீனாமோல் தனது சகோதரர் கே. எம். பினுவுடன் சேர்ந்து ஒரு முக்கிய சர்வதேச போட்டியில் பதக்கங்களை வென்ற முதல் இந்திய உடன்பிறப்புகள் என ஒரு வரலாற்றை உருவாக்கினர். பினு ஆண்கள் 800 மீ. ஓட்டப் போட்டியில் வெள்ளிப் பதக்கம் வென்றார்.
ஆசிய விளையாட்டுகள்
புசான் 2002 ஆசிய விளையாட்டுப் போட்டிகளில் பெண்கள் 800 மீ மற்றும் 4 × 400 மீ. மகளிர் ரிலேவில் தங்கப் பதக்கம் வென்றார்.
விருதுகள்
பீனாமோலுக்கு 2000ஆம் ஆண்டில் அருச்சுனா விருது வழங்கப்பட்டது. இவர் துப்பாக்கி சுடுவதில் தொழில்முறை வல்லுநரான அஞ்சலி பகவத்துடன் சேர்ந்து 2002-2003 ஆம் ஆண்டில் இந்தியாவின் மிக உயர்ந்த விளையாட்டு கௌரவமான ராஜீவ் காந்தி கேல் ரத்னா விருதை இணைந்து பெற்றார். 2004ஆம் ஆண்டில், இவருக்கு பத்மசிறீ விருது வழங்கப்பட்டது.
சான்றுகள்
பகுப்பு:இடுக்கி மாவட்ட நபர்கள் பகுப்பு:ராஜீவ் காந்தி கேல் ரத்னா விருது பெற்றவர்கள் பகுப்பு:பத்மசிறீ விருது பெற்ற விளையாட்டுத்துறையினர் பகுப்பு:அருச்சுனா விருது பெற்றவர்கள் பகுப்பு:மலையாள நபர்கள் பகுப்பு:வாழும் நபர்கள் பகுப்பு:1975 பிறப்புகள்
தோங் சோன் பண்பாடு
தோங் சோன் பண்பாடு (Đông Sơn culture)' அல்லது ( "கிழக்குமலைப் பண்பாடு",என்பது தோங் சோன் எனும் ஊரின் பெயரால் வழங்கப்படுகிறது. இது பண்டைய வியட்நாமின் வெண்கலக் காலப் பண்பாடாகும். இது வட வியட்நாமில் சிவப்பு ஆற்றுப் படுகையில் கி.மு 700 முதல் கி.மு 500 இல் தொடங்கி கி.பி முதல் நூற்றாண்டு வரை நிலவியது.  இது முந்தைய வியட்நாமின் பெயரான வான் இலாங்கின் கடைசிப் பண்பாடாகும். இது மற்றொரு வியட்நாம் அரசாகிய ஔ இலாக் பகுதியுள்ளும் பரவியிருந்த்து. இதன் தாக்கம் கடல்சார்ந்த பகுதிகள் உட்பட்ட தென்கிழக்கு ஆசியாவின் மற்ற பகுதிகளிலும் கி. மு 1000 முதல் கி.மு முதல் நூற்றாண்டு வரை பரவிக் காணப்பட்டது.
இலாக் அல்லது இலாக் வியட் என வழங்கப்பட்ட தோங் சோன் மக்கள், நெல் பயிரிடுவதிலும் நீர்யானை, பன்றிக் கால்நடை வளர்ப்பிலும் மீன் பிடித்தலிலும் நீண்ட திமில் படகு ஓட்டுவதிலும் வெண்கல வார்ப்புத் தொழிலிலும் கைதேர்ந்தவர். இது தோங் சோன் முரசு வட வியட்நாமில் இருந்து தென்சீனம் வரை கிடைப்பதில் இருந்து தெளிவாகிறது.
தோங் சோன் பண்பாட்டுக்குத் தெற்கே முதனிலைச் சாம் சா குய்ன் பண்பாடு நிலவியது.
தோற்றம்
பண்டைய வெண்கல வார்ப்புகளில் இருந்து தோங் சோன் பண்பாடு தோன்றியது. கிழக்காசிய வெண்கல வார்ப்புகள் வட சீனாவில் தோன்றியது என மரபுக் கோட்பாடு கருதுகிறது. என்றாலும் 1970களில் தாய்லாந்தில் நட்த்தப்பட்ட தொல்லியல் சான்றுகளின்படி, முதலில் வெண்கல வார்ப்புகள் முதலில் தென்கிழக்காசியாவில் தோன்றியமை கண்டறியப்பட்டது. தோங் சோன் வெண்கலத் தொழில். கி.மு 700 முதல் 500 வரை நிலவிய கோ முன் பண்பாட்டுக் காலத்தில் இணையாகத் தோன்றியதாகும். இதில் வெண்கலக் கோடரிகளும் ஈட்டிகளும் கத்திகளும் அடங்கும். இதைத் தொடர்ந்து வெண்கல கடபாறைகளும் வாள்களும் முரசுகளும் வெண்கலக் கலங்களும் கி.மு 500-0 கால அளவில் உருவாகின. கடைசியாக, சீன இலச்சினைகளும் நாணயங்களும் கண்ணாடிகளும் கி.பி முதல் நூற்றாண்டில் தோன்றின.
வெண்கல முரசுகள் போர்க்களத்தில் பயன்படுத்தப்பட்டன. விருந்துகளின் போதும் இரங்கல் நிகழ்ச்சிகளிலும் போர்த்தளபதி முரசியக்கி போர்வீர்ர்களை அணிதிரட்டுவர். "முரசுகளின் காட்சிகள் வார்ப்படக் கலைஞர்களின் உயர்திறனைக் காட்டுகின்றன. தோங் சோன் தலைவர்கள் அவர்களைத் தேர்ந்தெடுத்துப் புரந்த்தும் விளங்குகிறது" இதற்குப் பயன்பட்ட மெழுகு வார்ப்பட்த் தொழில் சீன வார்ப்பட முறையைச் சார்ந்த்தாக்க் கருதப்படுகிறது. ஆனால் காட்சிகள் வட்டரம் சார்ந்தனவே. இவற்றில் முரசறைபவர், இசைக்கலைஞர், போர்வீர்ர்களின் உருவங்களும் அரிசி பதப்படுத்தல், பறவைகள்,மான்கள், போர்க்கலங்கள், வடிவியல் வடிவங்கள் ஆகியவையும் அடங்கும்.
வெண்கல முரசுகள் வடக்கு வியட்நாமிலும் தென்சீன யுன்னான் பகுதிகளிலும் கணிசமான அளவில் செய்யப்படுகின்றன. Tதோங் சோன் வெண்கல முரசுகள் கைவினைத்திறம் மிக்கவை. சோ உலோவா முரசு72 கிலோகிராம் எடை உடையது. இதைச் செய்ய 1 முதல் 7 டன் செம்புத் தாதை உருக்க வேண்டியிருக்கும்.
மேற்கோள்கள்
Austronesian vernacular architecture and the Ise Shrine of Japan: Is there any connection? Link by Ezrin Arbi Department of Architecture Faculty of Built Environment University of Malaya.
வெளி இணைப்புகள்
பகுப்பு:பண்டைய வியட்நாம் பகுப்பு:ஆசிய வெண்கலக் காலம் பகுப்பு:கிழக்காசியத் தொல்பண்பாடுகள் பகுப்பு:வியட்நாம் தொல்லியல்
நாகூர் நாகநாதர் கோயில்
இறைவன்
இத்தலத்தில் உறையும் இறைவன் நாகநாதர் என அழைக்கப்படுகின்றார்.
இறைவி
இத்தலத்து இறைவி நாகவள்ளி எனப்படுகிறார்.
சிவராத்திரி தொடர்பு
நாகராஜனான வாசுகியும், இன்னும் சில பாம்புகளும் ஒரு மகாசிவராத்திரி இரவில் முதல் காலத்தில் கும்பகோணம் நாகேஸ்வரர் கோயிலிலும், இரண்டாம் காலத்தில் திருநாகேஸ்வரத்திலும், மூன்றாம் காலத்தில் திருப்பாம்புரத்திலும், நான்காம் காலத்தில் நாகூரிலும் வழிபட்டு பலன் அடைந்ததாகத் தலபுராணங்கள் கூறுகின்றன.
உசாத்துணை
பகுப்பு:நாகப்பட்டினம் மாவட்டத்திலுள்ள சிவன் கோயில்கள்
வில்லியம் ஹென்றி சான்ட்லர்
வில்லியம் ஹென்றி சான்ட்லர்,(திசம்பர் 13, 1841 – நவம்பர் 23, 1906) ஒரு அமெரிக்க வேதியியலாளர். 1841 ஆம் ஆண்டு, டிசம்பர் திங்கள் 13 ஆம் நாள், மசாஷஸெட்ஸ்,நியூ பெட்ஃபோர்ட் நகரில், சான்ட்லர் மற்றும் சாரா விட்னி தம்பதியருக்கு மகனாகப் பிறந்தார்.சார்லெஸ் என்னும் சகோதரரும்,கேதரின் என்ற சகோதரியும் சான்ட்லரின் உடன் பிறந்தவர்கள் ஆவர்.அவர் யூனியன் கல்லூரியில் கல்வி பயின்றார். 1862 ஆம் ஆண்டிலிருந்து 1867 ஆம் ஆண்டு வரை, வேதியியலாளராக பல நிறுவனங்களில் பணியாற்றினார்.சான்ட்லர், 1868 ஆம் ஆண்டு முதல் 1871ஆம் ஆண்டு வரை, கொலம்பியா ஸ்கூல் ஆஃப் சைன்ஸ் - இல் போதனையாளராகப் பணியாற்றினார்.1871 ஆம் ஆண்டு லீ ஹை பல்கலைக்கழகத்தில் பேராசிரியரானார்.1872 ஆம் வருடம் ஹாமில்டன் கல்லூரியில் முனைவர் பட்டம் பெற்றார். கெமிக்கல் சொஸைட்டி ஆஃப் பாரிஸ் மற்றும் கெமிக்கல் சொஸைட்டி ஆஃப் நியூயார்க் ஆகியவற்றில் உறுப்பினராக இருந்தார்.1876 ஆம் ஆண்டு ஃபிலடால்ஃபியா சென்டினியல் எக்ஸிபிஷனில் நடுவராகவும் 1878 ஆம் ஆண்டு பாரிஸ் எக்ஸிபிஷனில் நடுவராகவும் இருந்தார்.
இவரும், இவருடைய சகோதரர் சார்லெஸ் எஃப் சான்ட்லரும், 1870 ஆம் ஆண்டு முதல் 1877 ஆம் ஆண்டு வரை,ஆசிரியர் பொறுப்பில் இருந்த வேதியியல் இலக்கியம் எனும் சஞ்சிகையில், இவருடைய பங்களிப்புகள் முதன்மையாக வெளிவந்தன. சான்ட்லரின் விருப்பங்கள் வேதியியலுக்கும் அப்பாலும் விரிந்திருந்தன.1878 ஆம் ஆண்டு, லீ ஹை பல்கலைக்கழகத்தில், லின்டர்னேன் நூலகத்தின் இயக்குநராக நியமிக்கப்பட்டு, பல வருடங்கள் பணியாற்றினார்.1898 ஆம் வருடம், சான்ட்லர் கலைக்களஞ்சியம் - " பிரபஞ்ச அறிவின் ஒரு சுருக்கம்" எனும் கலைக் களஞ்சியத்தை சுயமாக வெளியிட்டார். சான்ட்லர், மேரி எலிசெபத் செயர் என்பவரை,1873 ஆம் வருடம் ஜூன் 10 ஆம் நாள் திருமணம் புரிந்து கொண்டார்.அவர்களுக்கு,ராபர்ட், எவிலின் மற்றும் சாரா விட்னி ஆகிய மூன்று குழந்தைகள் இருந்தனர்.அவர் ந்வம்பர் 23 ஆம் நாள், 1906 ஆம் வருடம், பெத்லெஹேம் பென்சில்வேனியாவில் இயற்கை எய்தினார்.
வெளியிணைப்புகள்
பகுப்பு:1841 பிறப்புகள் பகுப்பு:1906 இறப்புகள் பகுப்பு:அமெரிக்க வேதியியலாளர்கள்
மகேசு தீக்சன
மொரவக்ககே மகேசு தீக்சன (பிறப்பு:1 ஆகத்து 2000) ஒரு தொழில்முறை இலங்கைத் துடுப்பாட்ட வீரர் ஆவார். அவர் துடுப்பாட்டத்தின் மூன்று வடிவங்களிலும் தேசிய அணிக்காக விளையாடுகிறார். இவர் செப்டம்பர் 2021 இல் இலங்கைக்காக சர்வதேச அரங்கில் அறிமுகமானார். இந்தியன் பிரீமியர் லீக்கில் ''சென்னை சூப்பர் கிங்ஸ் அணிக்காக விளையாடி வருகிறார். இவரது பந்துவீச்சுப் பாணி இலங்கை இராணுவ துடுப்பாட்ட அணியில் அவருக்கு வழிகாட்டியாக இருக்கும் முன்னாள் இலங்கைச் சுழற்பந்து வீச்சாளர் அஜந்த மெண்டிஸின் பந்துவீச்சை ஒத்திருக்கிறது. இவர் இலங்கை இராணுவத்துடன் இணைந்துள்ளதுடன், இலங்கை இராணுவ விளையாட்டுக் கழகத்திற்காக விளையாடுகிறார். ''
ஆரம்பகால வாழ்க்கை
தீக்சன தனது பாட்டியிடம் வளர்ந்தார். சேதாவத்தை சித்தார்த்த வித்தியாலயத்தில் கல்வி கற்றார். கொழும்பு புனித பெனடிக்ட் கல்லூரியைச் சேர்ந்த பழைய மாணவர்கள் இருவர், தீக்சனவைப் புனித பெனடிக்ட் கல்லூரியை பிரதிநிதித்துவப்படுத்தும் வகையில் பாடசாலைத் துடுப்பாட்டப் போட்டிகளில் விளையாடுவதற்காக கொட்டாஞ்சேனைக்கு தமது இருப்பிடத்தை மாற்றுமாறு தீக்சனவின் பாதுகாவலரிடம் கோரிக்கை விடுத்தனர். செயின்ட் பெனடிக்டின் துடுப்பாட்ட அலகு முதல் இரண்டு ஆண்டுகளில் அவரது செலவுகளைக் கவனிக்க முன்வந்தது. பின்னர் புனித பெனடிக்ட் கல்லூரி அவருக்கு உதவித்தொகை வாய்ப்பை வழங்கியது. செயின்ட் பெனடிக்ட் கல்லூரியில் தனது இறுதியாண்டில் அகில இலங்கை ரீதியில் சிறந்த சகலதுறை வீரர் விருதை வென்றதன் மூலம் அவர் கல்லூரி அவர்மீது கொண்ட நம்பிக்கைக்குத் தன் பங்களிப்பைச் செலுத்தினார்.
உள்நாட்டு மற்றும் இருபது20 வாழ்க்கை
14 மார்ச் 2018 அன்று 2017–18 பிரீமியர் மட்டுப்படுத்தப்பட்ட பந்துப்பரிமாற்றப் போட்டித் தொடரில் கோல்ட்ஸ் துடுப்பாட்டக் கழகத்திற்காக தீக்சன தனது பட்டியல் அ போட்டிகளில் அறிமுகமானார் அவர் 7 டிசம்பர் 2018 அன்று 2018-19 பிரீமியர் லீக் போட்டியில் கோல்ட்ஸ் துடுப்பாட்டக் கழகத்திற்காக தனது முதல்-தர போட்டிகளில் அறிமுகமானார் அக்டோபர் 2020 இல், லங்கா பிரீமியர் லீக்கின் தொடக்கப் பதிப்பிற்காக அவர் யாழ்ப்பாண ஸ்டாலியன்ஸால் வாங்கப்பட்டார். 2020 இல் இலங்கை இராணுவத்தில் சேர்ந்த அவர் கடுமையான உணவு முறைகளை கடைபிடிக்கத் தொடங்கியதால் அவரை முழுமையாக மாற்றினார். அவரது உடற்பயிற்சி நிலைகளை மேம்படுத்துவதில் கடுமையாக உழைத்தார். அவர் தனது துடுப்பாட்ட இலட்சியங்களைத் தொடரும் பொருட்டு அவர் மீதான எதிர்பார்ப்புகளின் அளவிற்குத் தொடர்ந்து தனது எடையைக் குறைத்தார். 2020 வாக்கில், அவர் 22 கிலோகிராம் குறைந்து, அவரது தோல் மடிப்பு அளவை பாதியாகக் குறைத்தார். அவர் தனது இரண்டு கிலோமீட்டர் ஓட்டத்தை 10 நிமிடங்களுக்குள் மேம்படுத்தினார் மற்றும் அவரது YOYO சோதனை அதிகபட்சமாக 16.1 இல் இருந்து 19.2 ஆக மேம்படுத்தினார். அவர் இராணுவத்தின் U-23 அணியில் இணைந்தபோது இலங்கை இராணுவத்தில் தனது முதல் பயிற்சியாளராக இருந்த அஜந்த மெண்டிஸின் கீழ் பயிற்சி பெற்றார். அவர் 2020 லங்கா பிரீமியர் லீக்கில் 2020 இராணுவத் தளபதியின் கிண்ணத்தில் அவரது அற்புதமான ஆட்டங்களால் தேர்ந்தெடுக்கப்பட்டார். அவர் ஆரம்பத்தில் 2020 லங்கா பிரீமியர் லீக் வரைவுக்கான தேர்வில் பங்கேற்கவில்லை, மேலும் அவர் துணைப் பிரிவில் வகைப்படுத்தப்பட்டார், இது அவரை விளையாட தகுதியற்றதாக மாற்றியது. எவ்வாறாயினும், திசர பெரேராவின் பரிந்துரையுடன் அவர் இலங்கைத் துடுப்பாட்டச் சபையால் கோரிக்கை ஏற்றுக்கொள்ளப்பட்டதை அடுத்து 2020 LPL பருவத்திற்கான யாழ் ஸ்டாலியன்ஸ் அணியில் துணைப் பிரிவில் இருந்து வளர்ந்து வரும் பிரிவுக்கு உயர்த்தப்பட்டார்.
நவம்பர் 2021 இல், 2021 லங்கா பிரீமியர் லீக்கிற்கான வீரர்களின் வரைவைத் தொடர்ந்து அவர் யாழ்ப்பாண கிங்ஸ் அணிக்காக விளையாடத் தேர்ந்தெடுக்கப்பட்டார். அவர் லங்கா பிரீமியர் லீக் 2021 இல் அதிக இலக்குகளை வீழ்த்திய வீரரானார்.
பிப்ரவரி 2022 இல், 2022 இந்தியன் பிரீமியர் லீக் போட்டிக்கான ஏலத்தில் அவர் சென்னை சூப்பர் கிங்ஸால் வாங்கப்பட்டார். ஐபிஎல் 2022 பதிப்பின் போது, ரோஹித் சர்மாவின் சாதனையை முறியடித்து, ராயல் சேலஞ்சர்ஸ் அணிக்கு எதிராக 21 வயது 255 நாட்களில், ஐபிஎல் போட்டியில் நான்கு விக்கெட்டுகளை வீழ்த்திய இளம் பந்து வீச்சாளர் என்ற சாதனையை படைத்தார். ஜூலை 2022 இல், லங்கா பிரீமியர் லீக்கின் மூன்றாவது பதிப்பிற்காக அவர் யாழ்ப்பாண கிங்ஸால் வாங்கப்பட்டார். ஜூலை 2022 இல், அவர் 2022 கரீபியன் பிரீமியர் லீக்கிற்காக டிரின்பாகோ நைட் ரைடர்ஸால் ஒப்பந்தம் செய்யப்பட்டார்.
சர்வதேச வாழ்க்கை
உள்ளூர்ப் போட்டிகளில் தீக்சனவின் வலுவான ஆட்டத்தைத் தொடர்ந்து, தென்னாப்பிரிக்காவிற்கு எதிரான அவர்களின் தொடருக்கான இலங்கையின் ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 அணிகளில் அவர் பெயரிடப்பட்டார். அவர் 7 செப்டம்பர் 2021 அன்று தென்னாப்பிரிக்காவிற்கு எதிராக இலங்கைக்காக தனது ஒருநாள் போட்டியில் அறிமுகமானார். அந்தப் போட்டியில், தனது முதல் பந்திலேயே இலக்கை வீழ்த்தினார். அவர் 37 ஓட்டங்களுக்கு 4 இலக்குகளை வீழ்த்தினார். இலங்கை அந்தப் போட்டித் தொடரை 2-1 என வெல்ல உதவினார். 21ஆம் நூற்றாண்டில் பிறந்த முதல் இலங்கை சர்வதேச துடுப்பாட்ட வீரர் என்ற பெருமையை பெற்றார். அவர் தனது இருபது20 அறிமுகத்தை 10 செப்டம்பர் 2021 அன்று, தென்னாப்பிரிக்காவுக்கு எதிராகத் தொடங்கினார். அதே மாதத்தின் பிற்பகுதியில், 2021 ஐசிசி ஆண்கள் இருபது20 உலகக் கோப்பைக்கான இலங்கை அணியில் தீக்சன இடம் பெற்றார். அவர் எட்டு இலக்குகளுடன் இலங்கைக்காக அதிக இலக்குகளை வீழ்த்திய இரண்டாவது வீரராக போட்டித் தொடரை முடித்தார்.
ஜூன் 2022 இல், பந்துவீச்சாளர்களுக்கான ஐசிசி ஆடவர் பன்னாட்டு இருபது20 வீரர் தரவரிசையில் அவர் தனது வாழ்க்கையின் சிறந்த தரவரிசையான எட்டாவது தரவரிசையைப் பெற்றார்.
ஜூலை 2022 இல், ஆஸ்திரேலியாவுக்கு எதிரான இரண்டாவது போட்டிக்கான இலங்கையின் தேர்வுத் துடுப்பாட்ட அணியில் அவர் சேர்க்கப்பட்டார். அவர் 8 ஜூலை 2022 அன்று ஆஸ்திரேலியாவுக்கு எதிராக இலங்கைக்காக தனது முதல் தேர்வுப் போட்டியை விளையாடினார். ஆகஸ்ட் 2022 இல், அவர் 2022 ஆசியக் கோப்பைக்கான இலங்கை அணியில் சேர்க்கப்பட்டார். வனிந்து ஹசரங்கவுடன் இணைந்து, தீக்சன சிறந்த சுழற்பந்து வீச்சை வெளிப்படுத்த இலங்கை ஆறாவது முறையாக போட்டியை வென்றது.
மேற்கோள்கள்
<references group="" responsive="1"> பகுப்பு:இலங்கைத் துடுப்பாட்டக்காரர்கள் பகுப்பு:வாழும் நபர்கள் பகுப்பு:2000 பிறப்புகள்
ஐரோப்பிய மொழிகளில் வழங்கும் தமிழ்ச் சொற்கள்
பண்டைய மற்றும் தற்கால ஐரோப்பிய மொழிகளில் தமிழ்ச் சொற்களை மூலங்களாகக் கொண்ட சொற்கள் பல காணப்படுகின்றன. மேற்படி மொழிகளுக்கான அகராதிகள் அவ்வாறான சில சொற்களுக்கான மூலங்களாகத் தமிழ் மொழியைக் குறிப்பிடுகின்றன. அவ்வாறான மேலும் பல சொற்கள் காணப்படுவதை ஆய்வாளர்கள் சுட்டிக்காட்டியுள்ளார்கள்.
இவ்வாறு ஐரோப்பிய மொழிகளில் தமிழ்ச் சொற்களின் கலப்பு பல்வேறு காலகட்டங்களிலும், பல காரணங்களால் நிகழ்ந்துள்ளன. கிறிஸ்து சகாப்தத்துக்கு முன்னரே தமிழகத்துக்கும், ஐரோப்பிய நாகரீகங்களுக்கும் இடையேயான வணிகத் தொடர்புகள் காரணமாக சில வணிகப் பொருட்களின் பெயர்கள் தமிழிலிருந்து ஐரோப்பிய மொழிகளுள் புகுந்துள்ளன. விவிலியத்தின் பழைய ஏற்பாட்டில் இவ்வாறான தமிழ்ச் சொற்கள் சில எடுத்துக்காட்டப் பட்டுள்ளன. ஆங்கில மொழியிலும் அதனையொத்த ஐரோப்பிய மொழிகள் பலவற்றிலும் உள்ள ரைஸ் (Rice) என்னும் சொல் அரிசி என்னும் தமிழ்ச் சொல்லை மூலமாகக் கொண்டதாகச் சில ஆய்வாளர்கள் கூறுகின்றனர். இது இலத்தீன், கிரேக்கம் போன்ற பண்டைய மொழிகளின் வழியாக நவீன மொழிகளுக்கு வந்து சேர்ந்தது என்பது அவர்கள் கருத்து.
அண்மைக் காலங்களிலும் இந்தியா இலங்கை போன்ற நாடுகளில் ஐரோப்பியர் ஆட்சி நடைபெற்ற போது சில தமிழ்ச் சொற்கள் ஐரோப்பிய மொழிகளுக்குச் சென்றுள்ளன. ஆங்கில மொழி அகராதிகளில் காணப்படும், mammoty (மமொட்டி - தமிழ் மண்வெட்டி இலிருந்து), cooly (கூலி - தமிழ் கூலி இலிருந்து) போன்ற சொற்கள் இத்தகையவை. தமிழ்ச் சொல்லான கட்டுமரம் ஜெர்மன் மற்றும் ஆங்கில மொழிகளில் கடமரன் (Katamaran) என வழங்கப்படுவதும் இன்னொரு எடுத்துக்காட்டு.
பிற மொழிகளில் வழங்கும் தமிழ்ச் சொற்களின் பட்டியல்
பகுப்பு:ஆங்கிலம் பகுப்பு:தமிழ்ச் சொற்கள் பகுப்பு:பிற மொழிகள்
இறம்புட்டான்
இரம்புட்டான் அல்லது இறம்புட்டான் (rambutan, தாவரவியல் பெயர்: Nephelium lappaceum), இரம்புட்டான் சப்பின்டேசிக என்கின்ற குடும்பத்தைச் சேர்ந்த நடுத்தர உயரமுள்ள ஒரு பூக்கும் பழமரத்தாவரம். ரம்புட்டான் என்கின்ற சொல் ரம்புட் என்கின்ற மலாய் மொழியில் இருந்து தோன்றியதாகும். ரம்புட் என்றால் மலாய் மொழியில் முடி என்றுப் பொருள் தரும். இப்பழத்தின் மேல் பரப்பு முடியைப் போன்று அமைப்பைக் கொண்டிருப்பதால் அதற்கு இப்பெயர் ஏற்பட்டிருக்கின்றது. ரம்புட்டான் பழம் கிழக்காசியா (சீனா ) மற்றும் தென்கிழக்காசியாவை தாயகமாகக் கொண்டது. ரம்புத்தான் ஆஸ்திரேலியா, நியூ கினி, ஆப்பிரிக்கா, இலங்கை, அமெரிக்கா போன்ற நாடுகளிலும் விளைகின்றது.
தன்மை
ரம்புட்டான் ஒரு குளுமையான பழம். இப்பழம் மிகவும் இனிப்பாக இருக்கும். இப்பழத்தை மூன்று பாகமாக பிரிக்கலாம். அதாவது பழத்தின் மேல்தோல் பகுதி, பழத்தின் சதைப் பகுதி மற்றும் விதை பகுதி. பழத்தின் தோல் பகுதி மிகவும் கசப்பாக இருக்கும். அதே போன்று பழத்தின் விதையும் மிகவும் கசப்பாக இருக்கும். இவை இரண்டிற்கும் நடுவில் இருக்கும் சதை பகுதியை மட்டுமே உண்ணுவதற்கு ஏதுவாக இருக்கும்.
தாவரவியல்
ரம்புத்தானை 12–20 மீட்டர் வரை வளரக்கூடிய தாவரம். இலைகள் மாற்றொழுங்கானவை,10–30 செ.மீ நீளம், 3-11 சிற்றிலைகள் கொண்ட கூட்டிலை. சிற்றிலைகள் 5–15 செ.மீ நீளமும் 3-10 செ.மீ அகலமும் கொண்டது. ரம்புத்தான் ஓர் ஈரில்லத்தாவரமாகும். ரம்புத்தானை விதை மற்றும் ஒட்டுக்கன்று போன்ற முறைகள் வழி வளர்க்கப்படுகின்றன .ரம்புத்தான் விதைகள் என்பது கடிதோல் விதைகள் வகையை சேர்ந்தது .இவ்வகை விதைகளை அதிக காலத்திற்கு சேமித்துவைக்க முடியாது. இவ்வகை விதைகளை சிறிது காலத்திற்கு சேமித்து வைப்பதற்கு வெப்பநிலை கட்டுப்படுத்தப்பட்ட ஈரநிலை சேமிப்பு முறை கையாளப்படுகின்றது. கடிதொல் வகை விதைகள் எளிதில் உயிப்பு திறனை இழந்துவிடும் என்பதால் பெரும்பாலான ரம்புத்தான் பழ விதைகள் சேகரிப்பட்டவுடனே போலிபெக் என்கின்ற விதைப்பையில் நடப்படுகின்றன. ரம்புத்தான் நடவாளர்கள் பெரும்பாலோர் ஒட்டுக்கட்டுதல் முறையை இம்மர வளர்ப்பில் பயன்படுத்துகின்றனர். இலைக் கைய்ப்புத் திறன்  பெற்று எழுதுக்கோல் (பென்சில்) அளவு வளர்ச்சியடைந்த மரத்திலே ஒட்டுக்கட்டுதல் முறை பயன்படுத்தப்படுகின்றது.
நடவு முறை
ரம்புத்தான் கன்றுகள் நடுவதற்கு 60 x 60 அகலமும் 10 மீட்டர் ஆழமுள்ள குழிகளைத் தோண்ட வேண்டும். கன்றை நடுவதற்கு முன்பாக 10 கிலோ முதல் 15 கிலோ வரை என இயற்கை தொளுவுரத்தையும் 0 .5 கிராம் போஸ்பேட் (fosfat ) உரத்தையும் அடியுரமாக பயன்படுத்திக் கொள்ள வேண்டும். ரம்புத்தான் மர நடவு என்பது பெரும்பாலும் மழைப்பருவங்களில் நடப்படுகின்றன. மேலும் வெப்பம் மற்றும் பிற தாக்குதலை சாமாளிக்க இம்மரக் கன்றைச் சுற்றி தென்னை ஓலைகளில் ஆன மறைப்புகள்  வைக்கப்புகின்றது. இதன் மூலம் எப்பொழும் மிதமான சூழ்நிலை இக்கன்றுகளுக்கு கிடைக்கின்றன.
கபாத்து முறை
ரம்புத்தான் மரத்தின் காய்த்தல் திறனை அதிகரிப்பதற்கு கபாத்து முறை பயன்பாடு மிகவும் இன்றியமையாதது. கபாத்து முறையில்  (கத்தரித்து வடிவமைத்தல்) மையமுறையிலான திறந்த முறைக் கத்தரிப்பு முறையை பயன்படுத்த வேண்டும். ஓவ்வொரு கிளைகளிலும் வீரியமானதும் நலிந்த கிளையையும் அகற்றிவிட்டு நடுத்தரமான 2 கிளைகளை விட வேண்டும். இதன் பின் ஒவ்வொரு கிளைக்கும் மேற்குறிப்பிட்டது போல் இரண்டு கிளைகளை மட்டும் விடவும். மேலும் மரத்தின் தோற்றத்தை  குடைபோன்ற கத்தரித்து (வடிவமைத்து)  தொடர்ந்த இலைகள் இல்லாமல் இடைஇடையே ஒளி போகக்கூடியதாக வழி செய்ய வேண்டும். இதன் மூலம் அனைத்து இலைகளுக்கும் சமமான சூரிய ஒளியை கிடைக்க வகை செய்ய முடியும்.
நோய் தாக்குதல்
பூச்சி மற்றும் நோய் தாக்குதல்கள் ரம்புத்தான் மரத்தில் அதிகம் ஏற்படுவதில்லை .இருப்பினும் மிக குறைந்த அளவிலே இம்மரத்தின் கிளைகளிலும் காம்புகளினும் பூஞ்ச காளான் நோய் ஏற்படுவதுண்டு. Benomyl fungicide -என்கின்ற பூச்சி மருந்தை பயன்படுத்தி இந்நோயை கட்டுப்படுத்தி விடலாம்.
விளைச்சல்
ஒரு ரம்புத்தான் மரம் நடப்பட்ட மூன்று ஆண்டுகளுக்குள் பழம் காய்க்க தொடங்கி விடும். ஒரு ரம்புத்தான் பழம் முழுமையாக பழுப்பதற்கு 90 முதல் 120 வரை எடுத்துக் கொள்கின்றது. ரம்புத்தான் பழம் பிஞ்சாக இருக்கும் பொழுது பச்சை நிறத்தில் இருக்கும். அதுவே  பழுத்த நிலையில் மஞ்சள் அல்லது சிவப்பு நிறத்தில் இருக்கும். இரகங்களுக்கு ஏற்றார்ப் போல ஒரு ரம்புத்தான் மரம் ஒரு பருவத்திற்கு 80 கிலோ முதல் 200 வரையிலான கைகளைத் தரும். புதுதாக பறித்தப் பழங்களை கூடைகளில் போட்டு வைப்பது நல்லது. அதே நேரத்தில் அதிகமான பழங்களை ஒரு கூடையில் மிகவும் நெருக்கியப் படி போட்டுவைப்பது நல்லதல்ல. அவ்வாறு செய்வதனால் பழங்கள் விரைவிலே காய்ந்து விடும்.
காலநிலை
ரம்புட்டான் அயனமண்டல சூட்டுக் காலநிலைக்குப் பொருத்தமானது. ஆயினும் 22–30° சதம அளவு வெப்பநிலை வீச்சு பொருத்தமானது. கடற்காற்றினால் பாதிக்கப்படும் ஆதலால் கடற்கரைக்கு அண்மையில் செய்கை பண்ண முடியாது. ஆண்டு முழுவதும் பரவலாகப் பெய்கின்ற 1500-2000 மி.மீ மழைவீழ்ச்சி சிறந்தது.சாரீரப்பதன் 75-80 சதவீதமாக இருக்க வேண்டும்.
ஆதாரம்
பகுப்பு:பழ மரங்கள்
வேடுவர் (இலங்கை)
வேடுவர் (Veddas, Veddahs, වැද්දා, வெத்தா), எனப்படுவோர் இலங்கை காடுகளில் வேட்டையாடி வாழும் வாழ்க்கையை பழக்கமாகக் கொண்டு வாழும் மனிதர்களாவர். இவர்கள் இலங்கைக்கு வேறு எந்த நாட்டில் இருந்தும் வந்து குடியேறாதவர்கள் என்பதால் இவர்கள் இலங்கையின் பழங்குடி மக்களும் ஆவர்.
இவர்கள் இலங்கைக்கு ஆரியரின் வருகைக்கு முன்னரே, இலங்கையின் வரலாற்றுக் காலம் முதல் வசிப்பவர்கள் என்றும், இவர்கள் தென்னிந்திய பழங்குடி மரபினருடன் ஒத்த தன்மைக்கொண்டவர்கள் என்றும் வில்ஹெய்ம் கெய்கர் தெரிவித்துள்ளார்.
இலங்கை காடுகளில் வசிக்கும் இவர்கள் சாதாரண மனிதர்களின் வாழ்க்கைக்கு பண்படாதவர்களாக, காடுகளில் வேட்டையாடி வாழப் பழக்கப்பட்டவர்கள் என்பதால் வேடுவர் என அழைக்கப்பட்டாலும், அன்மையக் காலங்களாக சாதாரண மனித வாழ்க்கை முறைக்கு தம்மை மாற்றிக்கொண்டு இலங்கையில் வாழும் ஏனைய சமுதாயத்தினரைப் போன்று வாழும் நிலைக்கு மாறி வருகின்றனர். இருப்பினும் தற்போதும் காட்டு வாழ்க்கைக்கே பழக்கப்பட்டவர்களாக வேடுவராக வாழ்வோரும் உள்ளனர் எனும் செய்திகளும் உள்ளன.
பேசும் மொழி
தற்போது இலங்கையில் வாழும் இனங்களுள் ஆதிக் குடிகளாகக் கருதப்படுபவர்கள் இவர்களாகும். சிங்களவர்கள் இவர்களை வேடுவர் என்னும் பொருள்பட "வெத்தா" எனப் பெயரிட்டு அழைத்தாலும், இவர்கள் தங்களை "வன்னியலா எத்தோ" (Wanniyala-Aetto) என்றே குறிப்பிட்டுகொள்கின்றனர். இதன் பொருள் "காட்டைச் சேர்ந்தவர்கள்" அல்லது "காட்டில் வாழ்பவர்கள்" அல்லது "காட்டிலுள்ள மக்கள்" என்பதாகும். நாட்டின் கிழக்கு மற்றும் தென்கிழக்குப் பகுதிகளிலுள்ள காடுகளில் இவர்கள் காணப்படுகின்றார்கள். இவர்கள் இன்றைய இலங்கையின் பெரும்பான்மை இனங்களான சிங்களவர், தமிழர் ஆகிய இன மக்களிடம் இருந்து வேறுபட்டவர்கள். வன்னியலா எத்தோ மக்களின் வாழ்வியல் தனித்துவமானது, எனினும் இலங்கையின் பிற இன மக்களுடன் பின்னிபிணைந்தது. குறிப்பாக இலங்கை கிழக்கு கரையோர பகுதியில் வசிக்கும் இவ்வின மக்களின் சில குழுக்கள் தமிழ் போன்ற ஒரு மொழி பேசுகின்றார்கள். இவர்கள் பேசும் மொழி ஆரிய மொழிகள் அல்ல என்று கருத்து தெரிவிக்கும் வில்ஹெய்ம் கெய்கர், அதேவேளை ஆரிய மொழிகளின் சாயல் இவர்களது பேச்சில் இருக்கின்றன எனவும், அவை அன்மைக்காலங்களில் இவர்களது பேச்சில் கலந்தவைகள் என்றும் தெரிவித்துள்ளார்.
வரலாறு
இவர்கள் தங்களை, இலங்கையில் வாழ்ந்த புதிய கற்காலச் சமுதாயத்தின் நேரடி வாரிசுகளாகக் கருதுகிறார்கள். நாட்டின் பழங்கால வரலாற்று நூல்களில் குறிப்பிடப்படும் இயக்கர், நாகர் என்னும் இரு இனங்களில் இவர்கள் இயக்கர் பழங்குடியினரின் மரபினர் என சில ஆய்வாளர்கள் கருத்து தெரிவிக்கின்றனர்.
இலங்கையின் பழம்பெரும் தொகுப்பு நூலான மகாவம்சத்தை மேற்கோள் காட்டி பௌத்தப் பிக்குகளும், இலங்கையின் பௌத்த மகாவம்சக் கொள்கைகளை அப்படியே ஏற்றுக்கொள்பவர்களும், இலங்கையின் முதல் மன்னனாக மகாவம்சம் கூறும் விஜயன் இலங்கை வந்தடைந்தப் போது அவனை வரவேற்று பின்னர் விஜயனுடன் இணைந்து வாழ்ந்த குவேனி எனும் இயக்கர் குலப்பெண்ணுக்கும் இரண்டு குழந்தைகள் பிறந்தது பற்றியும் சொல்லப்படுகிறது. விஜயன் அரசமைத்து தனது பட்டத்து இளவரசியாக தென்னிந்தியாவில் பாண்டிய குலத்து பெண்ணை திருமணம் முடித்து பட்டத்து அரசியாக்கினான் என்றும், அதன் பின்னர் குவேனி இயக்கர் இனத்தவர்களாலேயே கொல்லப்பட்டாள் என்றும், விஜயனுக்கும் குவேனிக்கும் பிறந்த ஒரு ஆண் குழந்தையும் பெண் குழந்தையும் தப்பியோடி காடுகளில் வாழத்தலைப்பட்டனர் என்றும், அவர்களின் வாரிசுகளே இன்றைய இலங்கை காடுகளில் வசிக்கும் வேடர்கள் என்றும் கூறிவருகின்றனர்.
இலங்கையில், சிறப்பாகத் தென்னிலங்கையில் பெருமளவில் வசித்துவந்த இவர்களுடைய வாழ்க்கை முறை, கி.மு. 5 ஆம் நூற்றாண்டளவில் தொடங்கி நடைபெற்ற ஆரியர் குடியேற்றத்தினால் பெரிதும் பாதிக்கப்பட்டதாகக் கருதப்படுகிறது. இதனால் இவர்கள், ஒன்று இந்தியாவிலிருந்து வந்த குடியேற்ற வாசிகளுடன் இரண்டறக் கலந்துவிட்டனர் அல்லது காடுகளின் உட்பகுதிகளுக்குள் சென்று தங்கள் வாழ்க்கையை அமைத்துக் கொண்டனர். இலங்கையின் வடமத்திய மற்றும் ஊவா மாகாணங்களில் இவர்கள் சிங்களப் பெரும்பான்மை இனத்தவருடனும், கிழக்கு மாகாணத்தில் தமிழருடனும் கலந்துவிட்டனர்.
ஆரம்ப காலங்களில் மட்டுமன்றி பின்னரும் தொடர்ந்து இன்றுவரை தங்கள் வாழ்க்கை முறையையும், அடையாளத்தையும் பேணிக்கொள்வதற்குப் பெரும் இடர்களை எதிர்கொண்டு வருகிறார்கள். முக்கியமாக நாடு விடுதலை பெற்றபின்னர், அரசாங்கம் முன்னெடுத்த நீர்ப்பாசன மற்றும் குடியேற்றத் திட்டங்கள் இவர்களுடைய வாழ்நிலங்களில் பெரும்பகுதியை விழுங்கிவிட்டன. 20 ஆம் நூற்றாண்டின் நாற்பதுகளின் இறுதியில் நிறைவேற்றப்பட்ட கல்லோயா அபிவிருத்தித் திட்டம் இவர்களுடைய வேட்டைக்கும் உணவு சேகரிப்புக்கும் உரிய பெருமளவு காட்டுப்பகுதிகளை இல்லாதாக்கியது. அண்மையில், 1978க்குப் பின்னர் நிறைவேற்றப்பட்ட மகாவலி அபிவிருத்தித் திட்டத்தின் கீழ் எஞ்சியிருந்த பகுதிகளும் பறிபோயின. இத் திட்டத்தின்கீழ் இவர்கள் பல்லாயிரம் ஆண்டுகளுக்கு மேலாகப் பரம்பரை பரம்பரையாக வாழ்ந்துவந்த பல்லாயிரம் ஹெக்டேர் பரப்பளவு கொண்ட காடுகளில் பெரும்பகுதி நீர்தாங்கு பகுதிக்குள் வந்துவிட்டன அல்லது புதிய குடியேற்றத்திட்டங்களுக்காக ஒதுக்கப்பட்டுவிட்டன. இதில் எஞ்சிய பகுதியான சுமார் 50 ஆயிரம் ஹெக்டேர் பரப்பளவுள்ள, வன்னியலா எத்தோக்களின் பாரம்பரியக் காட்டுப்பகுதி மாதுறு ஓயா தேசியப் பூங்கா என்ற பெயரில் தேசியப் பூங்காவாகப் பிரகடனம் செய்யப்பட்டு அங்கு வாழ்ந்த வன்னியலா எத்தோக்கள் வெளியேற்றப்பட்டனர். அவர்களுடைய வாழ்க்கை நிலையை மேம்படுத்துவது என்ற போர்வையில், அவர்களுடைய எதிப்புகளுக்கும் மத்தியில் அவர்களுக்கு விவசாய நிலங்கள் ஒதுக்கப்பட்டுக் குடியேற்றத்திட்டங்களில் இடங்கள் வழங்கப்பட்டன. இதைக் குறித்து ஒரு வன்னியலா எத்தோ முதியவர் பேசியபோது, "எங்களுடைய வேட்டைக் கருவிகளைப் பறித்துக்கொண்டு எங்களுக்கு மண்வெட்டிகளைத் தந்திருக்கிறார்கள், எங்கள் புதை குழிகளை நாங்களே வெட்டிக்கொள்ள" என்று குறிப்பிட்டாராம்.
பிரேமதாசா ஆட்சி
இலங்கையின் முன்னாள் சனாதிபதிகளில் ஒருவரான ரணசிங்க பிரேமதாசாவின் ஆட்சியின் போது பெருமளவான வேடுவர்களைச் சாதாரண குடிமக்களாக மாற்றி அவர்களுக்கு குடியுரிமை தகுதிகளையும் வழங்கினார்.
வெளியிணைப்புக்கள்
A great deal of information on them can be found at Vedda.org
பகுப்பு:இலங்கையின் பழங்குடிகள் பகுப்பு:இலங்கை இனக்குழுக்கள்
சுசாந்த் சிங் ராஜ்புத்
சுஷாந்த் சிங் ராஜ்புத் (21 ஜனவரி 1986 - 14 ஜூன் 2020 ) இந்தி சினிமாவில் பங்களித்தமைக்காக மிகவும் பிரபலமான ஒரு இந்திய நடிகர் ஆவார். ராஜ்புத் தொலைக்காட்சித் தொடர்களில் நடிப்பதன் மூலம் தனது நடிப்புத் தொழில் வாழ்க்கையைத் தொடங்கினார். அவரது முதல் நிகழ்ச்சி ஸ்டார் பிளஸின் காதல் நாடகம் கிஸ் தேஷ் மே ஹை மெரா தில் (2008) ஆகும். அதைத் தொடர்ந்து ஜீ டிவியின் சோப் ஓபரா பவித்ரா ரிஷ்டா (2009–2011) தொடரில் நடித்தார்.
ராஜ்புத் தனது திரைப்பட அறிமுத்தை 2013 ஆம் ஆண்டில் கை போ சே! திரைப்படம் மூலமாகத் தொடங்கினார். பின்னர் அவர் காதலும் நகைச்சுவையும் கலந்த சுத் தேசி ரொமான்ஸ் (2013) திரைப்படத்திலும் மற்றும் பெயரிலேயே “துப்பறியும்“ எனத் தொடங்கும் திகிலூட்டும் திரைப்படமான துப்பறியும் பியோம்கேஷ் பக்ஷி! (2015) -இலும் நடித்தார். அவரது அதிக வசூல் தந்த வெளியீடுகளில் ஒன்றான, நையாண்டித்தனமான நகைச்சுவைத் திரைப்படமான பி.கே (2014) இல் துணை கதாபாத்திரத்தில் நடித்தார். அதைத் தொடர்ந்து விளையாட்டு வீரர் மகேந்திர சிங் தோனியின் வாழ்க்கை வரலாற்றினை அடிப்படையாகக் கொண்ட எம்.எஸ். தோனி: தி அன்டோல்ட் ஸ்டோரி (2016) என்ற திரைப்படத்தில் நடித்தார். இத்திரைப்படத்தில் நடிப்பிற்காக, சிறந்த நடிகருக்கான பிலிம்பேர் விருதுக்கான முதல் பரிந்துரையைப் பெற்றார். ராஜ்புத் வணிக ரீதியாக வெற்றிகரமான படங்களான கேதார்நாத் (2018) மற்றும் சிச்சோர் (2019) படங்களில் நடித்தார். அவரது கடைசி படம், தில் பெச்சாரா (2020), இவரது மரணத்திற்குப் பின் ஹாட்ஸ்டாரில் வெளியிடப்பட்டது.
இந்தியாவின் மத்திய திட்டக்குழுவுக்கு மாற்றாக மத்திய அரசால் அமைக்கப்பட்டுள்ள ஒரு குழுவான நிதி ஆயோக், மகளிர் தொழில் முனைவோருக்கான தளத்தினை முன்னெடுப்பதற்கான பணிக்காக இவரை ஒப்பந்தம் செய்தது. திரைப்படத்தில் நடிப்பது மற்றும் அறிவுசார் வளத்திற்கு பொறியியல் தொழில்நுட்பத் திறனால் வலுவூட்டப்பட்ட அறிவுசார் வளங்களின் மூலம் சமூக பொருளாதார மேம்பாட்டில் மாற்றம் கொண்டு வருவதற்கான ஆயத்தங்களில் ஈடுபட்டது தவிர சுசாந்த் சிங் மாணவர்களுக்கு உதவக்கூடிய பணிகளையும் செய்து வந்தார்.
ஆரம்பகால வாழ்க்கை மற்றும் கல்வி
சுஷாந்த் சிங் ராஜ்புத் பீகார் மாநிலத்தில் பாட்னாவில் கிருஷ்ண குமார் சிங் மற்றும் உஷா சிங் ஆகியோருக்கு பிறந்தார். தன் உடன்பிறந்த 5 பேரில் இவர் தான் இளையவர் ஆவார். இவரது செல்லப்பெயர் குல்ஷன்ஆகும். அவரது நான்கு சகோதரிகளில் ஒருவரான மிட்டு சிங் மாநில அளவிலான கிரிக்கெட் வீரராக மாறுவார். ராஜ்புத் பாட்னாவில் உள்ள புனித கரேன் உயர்நிலைப் பள்ளியில் பயின்றார். 2002 ஆம் ஆண்டில் அவரது தாயார் இறந்ததைத் தொடர்ந்து அவரது குடும்பம் டெல்லிக்கு குடிபெயர்ந்தது, அங்கு ராஜ்புத் தனது பள்ளிப் படிப்பை குலாச்சி ஹன்ஸ்ராஜ் மாதிரி பள்ளியில் தொடர்ந்தார். ராஜ்புத் வானியற்பியல் மீது மிகுந்த ஆர்வம் கொண்டவர் என்றும் இந்திய தேசிய இயற்பியல் ஒலிம்பியாட்டில் வென்றவர் என்றும் கூறப்படுகிறது. அவருக்கு டெல்லி பொறியியல் கல்லூரியில் (பிறகு டெல்லி தொழில்நுட்பப் பல்கலைக்கழகம் என்று பெயர் மாற்றப்பட்டது)இயந்திரப் பொறியியல் பிரிவில் இளங்கலைப் பொறியியல் பட்டம் படிக்க சேர்க்கை கிடைத்தது. ராஜ்புத்தின் கூற்றுப்படி, அவருக்கு பொறியியல் மீது எந்த ஆர்வமும் இல்லை, ஆனால் அவரது குடும்பத்தினர் அவருக்கு வேறு வாய்ப்புகளைத் தரவில்லை, அது அவரை அதிருப்திக்குள்ளாக்கியது. அதற்குப் பதிலாக அவர் ஒரு விண்வெளி வீரராகவோ அல்லது ஒரு விமானப்படை விமானியாகவோ மாற விரும்பினார், ஆனால், பாலிவுட்டில் ஆர்வமாக இருந்தார்.ஷாருக்கானின் இரசிகராகவும் இருந்தார்.
2006 - 2011: ஆரம்ப கால தொழில் வாழ்க்கை மற்றம் தொலைக்காட்சித் தொடர்களில் நடிப்பு
டெல்லி பொறியியல் கல்லூரியில் தனது படிப்பின் போது, ​​ராஜ்புத் ஷியாமக் தாவர் என்ற நடன அமைப்பாளரின் நடன வகுப்புகளில் தன்னை இணைத்துக் கொண்டார். விரைவில், அவர் நாடக இயக்குநர் பாரி ஜானின் கீழ் நடிப்பு வகுப்புகளிலும் கலந்து கொள்ளத் தொடங்கினார். ராஜ்புத் பின்னர் அந்த அனுபவம் தன்னை மரபு சார்ந்த எண்ணங்கள் மற்றும் மனப்பான்மைகளிலிருந்து விடுவிப்பதாகக் கண்டதாகவும், அதை எப்போதும் நிரந்தரமாகச் செய்ய விரும்புவதாகவும் கூறினார். தூம் 2 திரைப்படத்தின் தூம் எகெய்ன் பாடலில் பின்னணி நடனக் கலைஞராக ஆடியது, 2006 ஆம் ஆண்டு நடைபெற்ற பொதுநலவாய விளையாட்டுப் போட்டிகள் நிறைவு விழாவில் ஐஸ்வர்யா ராயின் நடனக்குழுவில் ஆடியது ஆகியவை அவரை குறிப்பிடத்தக்க அளவில் நினைவில் வைத்துக்கொள்ள உதவியது. 2006 ஆம் ஆண்டில், பொறியியல் பட்டப்படிப்பின் நான்காம் ஆண்டில் கல்வியில் இருந்து தன்னை விடுவித்துக் கொண்டு, கலைத்துறையில், நடிகராகத் தனது தொழிலைத் தொடங்கினார். புது தில்லியிலிருந்து மும்பைக்குச் சென்ற ராஜ்புத் மும்பை திரைத்துறையில் கிடைத்த சிறு சிறு வெவ்வேறு வேலைகளைச் செய்து கொண்டே தனக்கு நடிப்பதற்கு கிடைத்த சிறு சிறு பாத்திரங்களை ஏற்று நடிக்கவும் தொடங்கினார். மும்பையில் ராஜ்புத் நாதிரா பப்பரின் நாடகக்குழுவான ஏக்ஜுட்டில் சேர்ந்தார். இந்தக் குழுவோடு அவர் இரண்டரை காலம் தொடர்ந்து இணைந்திருந்தார்.
மேற்கோள்கள்
பகுப்பு:இந்தித் திரைப்பட நடிகர்கள் பகுப்பு:2020 இறப்புகள் பகுப்பு:1986 பிறப்புகள்
இரும்பொறை
சங்க கால அரசர்களில் இரும்பொறை என்னும் பெயருடன் 7 அரசர்கள் காணப்படுகின்றனர். முதலில் அவர்களது செயல்களை தொகுத்துக் கொள்வோம்.
இந்தத் தொகுப்பை எண்ணிப் பார்க்கும் போது இந்த 7 அரசர்களும் வெவ்வேறு அரசர்கள் எனபதைத் தெளிவாக உணரமுடிகிறது. 'இரும்பொறை' என்னும் இவர்களது பெயர்களுக்குத் தரப்பட்டுள்ள அடைமொமொழிகள் வேறுபடுகின்றன. அவர்களது செயல்கள் வேறுபடுகின்றன. பாடிய புலவர்களிலும் வேறுபாடு காணப்படுகிறது. இனவே சேரர் வரலாற்றில் இவர்களது வரலாறுகளைத் தனித்தனியே கொள்ளவேண்டும்.
பகுப்பு:சங்க இலக்கியம் பகுப்பு:சேரர் பெயர் முறைமை
பாலிபாம்போலிக்ஸ்
பாலிபாம்போலிக்ஸ் (Polypompholyx) ஓர் ஊனுண்ணித் தாவரம் ஆகும். இதை பிளாடர்வுட் என்றும் அழைப்பார்கள். இது லண்டிபுளோரேசியீ என்ற குடும்பத்தைச் சேர்ந்த செடியாகும்.. இச்செடிகள் சிறிய ஓடைகளிலும், குட்டைகளிலும் வளர்கின்றன. இதில் பூச்சியைப் பிடிக்க சுண்டெலிக் கூண்டைப்போன்ற பொறிகள் உள்ளன. இது யுட்ரிக்குலேரியா போன்றே செயல்படுகிறது. இச்செடி ஆஸ்திரேலியாவில் காணப்படுகிறது. இந்த இனத்தில் பாலிபோலிக்ஸ் மல்டிபிடா, பாலிம்போலிக்ஸ் டென்னிலா என்ற இரண்டு வகைச் செடிகள் மட்டுமே உள்ளன.
மேற்கோள்கள்
பகுப்பு:ஊனுண்ணித் தாவரங்கள்
பூங்கா நகர் (சட்டமன்றத் தொகுதி)
பூங்கா நகர் சென்னை மாவட்டத்தின் ஓர் சட்டமன்றத் தொகுதியாகும். 41-லிருந்து, 49 வரையுள்ள சென்னை மாநகராட்சியின் வார்டுகளை உள்ளடக்கிய பகுதிகளைக்கொண்டு இத்தொகுதி அமைக்கப்பெற்றது. இந்திய தேர்தல் ஆணையம் 2008 ம் ஆண்டு வெளியிட்ட தொகுதி மறுசீரமைப்பு உத்தரவு படி இனி வரும் தேர்தல்களில் சட்டமன்ற தொகுதியாக இருக்காது.
மேற்கோள்கள்
பகுப்பு:தமிழ்நாடு நீக்கப்பட்ட சட்டமன்றத் தொகுதிகள்
பைஃபெர்னோ ஆறு
பைஃபெர்னோ (Biferno) தெற்கு இத்தாலியின் மொலீசு மண்டலத்தில் பாயும் ஆறு. பொஜானோ கொம்யூனில் உற்பத்தியாகும் இவ்வாறு மாட்டீசு மலையிலிருந்து பாயும் ஓடைகளால் நீர்வரத்து பெறுகின்றது. 84 கி.மீ நீளம் ஓடி ஏட்ரியாட்டிக் கடலில் கலக்கின்றது.
பேசிக்-256
பேசிக் -256 (Basic-256) என்பது கணினி நிரலாக்கத்தின் அடிப்படைகளை கற்றுக் கொள்ள உதவும் ஒரு திட்டமாகும். டேவிட் பிரின் எழுதிய "ஒய் ஜானி கேனாட் கோட்" என்ற கட்டுரையால் அகத் தூண்டல் பெற்ற இந்த திட்டம் 2007 இல் தொடங்கியது. நடுத்தர / உயர்நிலைப் பள்ளி மாணவர்களுக்கு கணினி நிரலாக்கத்தின் அடிப்படைகளை அறிய எளிய மற்றும் விரிவான சூழலை வழங்குவதே இதன் முக்கிய நோக்கம் ஆகும்.
முழுமையான ஆவணங்கள் ஆங்கிலம், உருசிய மொழி, இடச்சு, எசுப்பானியம் மற்றும் போர்த்துகீசிய மொழிகளில் கிடைக்கின்றன.
இவற்றையும் காண்க
பேசிக் (நிரல் மொழி)
வெளி இணைப்புகள்
பகுப்பு:இலவச கல்வி மென்பொருள்
குண்டையூர் சொக்கநாதசுவாமி கோயில்
குண்டையூர் சொக்கநாதசுவாமி கோயில் தமிழ்நாட்டில் நாகப்பட்டினம் மாவட்டம், குண்டையூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதினைந்தாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சொக்கநாதசுவாமி, மீனாட்சி அம்பாள் சன்னதிகள் உள்ளன. இங்குக் கோயில் குளம் உள்ளது. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. மாசி மாதம் மாசிமகம் முக்கிய திருவிழாவாக நடைபெறுகிறது.
சொவ் யுன் ஃபட்
சொவ் யுன் ஃபற் (Chow Yun-fat; மே 18, 1955; ஹொங்கொங்) புகழ்பெற்ற சீன நடிகர். இவர் வீர இரத்தப் போக்கு திரைப்பட வகைக்காக சிறப்பாக அறியப்படுகிறார். யோன் வூ இயக்கத்தில் இவர் நடித்த A Better Tomorrow, கொலைக்காரன் (The Killer), and Hard-Boiled ஆகிய படங்கள் குறிப்பிடத்தக்கவை. மேற்கில் இவரது Crouching Tiger, Hidden Dragon. படம் பெரும் வரவேற்பைப் பெற்றது.
பகுப்பு:சீன திரைப்பட நடிகர்கள் பகுப்பு:1955 பிறப்புகள் பகுப்பு:வாழும் நபர்கள்
பகைவென்றி அழகிய மணவாள அம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அழகியமனவாள அம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மாசி மாதம் மகாசிவராத்திரி முக்கியத் திருவிழாவாக நடைபெறுகிறது.
மேற்கோள்கள்
பகுப்பு:இராமநாதபுரம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வில்லியம் கிளிபோர்ட்
வெளி இணைப்பு
வில்லியம் கிளிபோர்ட் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 25 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1811 பிறப்புகள் பகுப்பு:1841 இறப்புகள் பகுப்பு:ஹாம்ப்சையர் துடுப்பாட்டக்காரர்கள் பகுப்பு:கென்ட் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:1752 பிறப்புகள் பகுப்பு:1811 இறப்புகள்
மெய்காவல்புதுர் முனியனார் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
ஹேவாவிதாரண மகா வித்தியாலயம்
ஹேவாவிதாரண மகா வித்தியாலயம் (Hewavitharana Maha Vidyalaya, சிங்களம்: හේවාවිතාරණ මහා විද්‍යාලය) என்பது இலங்கையின் கொழும்பு மாவட்டத்தில் ராஜகிரிய என்னும் கொழும்பு புறநகர்ப் பகுதியில் அமைந்துள்ள ஒரு அரசுக் கலவன் பாடசாலை ஆகும். இப்பாடசாலை இரண்டு பகுதிகளைக் கொண்டிருக்கிறது. ஆரம்பப் பிரிவில் தரம் 1 முதல் 5 வரையும், மேல்நிலைப் பிரிவில் தரம் 6 முதல் 13 வரை மாணவர்கள் பயில்கின்றனர். இது ஒரு பௌத்த மதப் பாடசாலையாகும்.
மெய்காவல்புதுர் முனியனார் கோயில்
கோயில் அமைப்பு
இக்கோயிலில் முனியனார் சுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
ஹேவாவிதாரண மகா வித்தியாலயம்
விளையாட்டு
இப்பாடசாலையில் முக்கியமாக தடகள விளையாட்டுக்கள், துடுப்பாட்டம், கைப்பந்து ஆகிய விளையாட்டுக்கள் விளையாடப்படுகின்றன.
கல்லூரி விளையாட்டு அணிகளின் நிறங்கள்:
பகுப்பு:கொழும்பு மாவட்டப் பாடசாலைகள் பகுப்பு:இலங்கையின் கலவன் பாடசாலைகள்
மெய்காவல்புதுர் முனியனார் கோயில்
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்